Arriba aquest divendres el canvi de temps més contundent de l'estiu a Catalunya\nper Marc Gassó dijous, 27 d’agost 2020 - 21:00h\nEls detalls a: https://t.co/dvBoqBQmJb pic.twitter.com/p7TH5hJbOA\nLa massa d'aire que entrarà és molt freda, arrenca pràcticament del nord de les Illes Britàniques i això farà que les precipitacions puguin ser en forma de neu a les cotes més altes del Pirineu. No s'espera una gran nevada però localment sí que es podrien acumular de 5 a 10 cm als cims del vessant nord de la serralada i es convertiria en la primera nevada testimonial des de la primavera.\nEl diumenge, penúltim dia d'agost, ja farà molt més sol arreu, però les temperatures no es recuperaran gaire. L'ambient que respirarem serà de 'glòria' tenint en compte que serem a 30 d'agost. Farà fresca a tot Catalunya de bon matí i durant la tarda només se superaran els 25 o 26ºC als indrets més càlids de l'interior.


18 de Maig 17é aniversari de l’Ateneu Popular de Vallcarca + Mostra artesanal cervesera i literaria | Ateneu Popular de Vallcarca\n← Programació cultural dela primera setmana de Maig a laBodega La Riera, rock i rumbeta contra la pluja!!\nProgramació d’aquesta setmana a la Bodega la Riera →\n18 de Maig 17é aniversari de l’Ateneu Popular de Vallcarca + Mostra artesanal cervesera i literaria\nPosted on 9 Mai 2013\tby Ateneu Popular de Vallcarca\nEl proper 18 de maig l’Ateneu Popular de Vallcarca fa 17 anys de cultura en resistència. A partir de les 11h us convidem a la 1a Mostra artesanal cervesera i literaria de Vallcarca i a partir de les 21h concerts!!\nL’APV desde els seu inicis ha estat vinculat a la creació musical desde una perspectiva cultural, alternativa i associativa, és per això que volem celebrar els 17 anys amb les següents bandes musicals:\n– The Kavrons (Rock-metal 9 barris)\n– Los Tumbaos (Rumba)\n– Rumbawey (Rumba)\nEls concerts seran a partir de les 21 fins les 2h\nTotes les activitats es faran a la Placeta Bolívar <M> Vallcarca L3\nProximament + novetats per la mateixa jornada. De moment us deixem el cartell provisional:\namb la participació també de :\nUna resposta a 18 de Maig 17é aniversari de l’Ateneu Popular de Vallcarca + Mostra artesanal cervesera i literaria\ninma Ribó ha dit:\n18 Mai 2013 a les 13:53\nSi us plau, llençeu les barres de pa que han caigut a terra fa un moment a la Paçeta Bolívar! Aquest lloc on esteu el fan servir de “pipi-can” els veïns del barri…


Les Rondes del Rondaire: Han tocat el timbre ...\nescrit pel Rondaire a les 11:16\nSóc jo la teva passió???, jejejeje, evidentment m'encanta que hagis fet un bloc, ja tocava!!! i encara m'agrada més que hagis escrit el que has escrit!!!!!!\nQuant dius que vols que vingui a veure't?? :-]\nEi, rondaire, benvinguts a la catosfera eròtica. T'enllaço: no et fa res, oi?\nCris : si noia, ets la meva passió ... jejeje .. ens veiem pel ciberespai ... :))\nNasi : Moltes gràcies per la salutació i per l'enllaç.


Després de registres durant més de dotze hores, Rosell passarà la nit a la comissaria de la Guàrdia Civil de Travessera de Gràcia. La seva dona podrà dormir a casa seva, a l'espera de passar a disposició judicial\nRedacció 23/05/2017 - 08.29 Actualitzat 09/09/2020 - 11.48\nRosell ha estat detingut juntament amb la seva dona, Marta Pineda, i tres suposats testaferros en una operació conjunta de la Guàrdia Civil i la Policia Nacional anomenada Rimet. Entre els detinguts, Andreu Ramos, un ramader que es dedica a la carn ecològica i que és soci de Rosell en una empresa d'esdeveniments esportius. Un altre dels detinguts és l'empresari d'origen libanès Shahe Ohannessian, a qui l'exmandatari blaugrana va vendre la societat Bonus Sports Màrqueting el 2010, quan va assumir la presidència del FC Barcelona. La detenció d'Ohannessian s'ha fet a Barcelona, on viu.\nI el tercer implicat l'han detingut a Andorra. Tots passaran a disposició judicial dijous.\nDeu hores de registre\nMentrestant, la policia porta a terme diversos escorcolls en despatxos i domicilis particulars a Barcelona, a Andorra i a les comarques de Girona i Lleida. Entre aquests, el domicili particular de Sandro Rosell a les Corts, a Barcelona, on ha estat retingut durant hores mentre l'escorcollaven. Aquest registre s'ha acabat cap a les sis de la tarda, després de deu hores.\nEls registres han continuat al domicili fiscal de Bonus Sport Marketing, al districte de Sarrià. Aquesta empresa és la societat que Rosell va vendre a Shahe Ohannessian.\nQuan acabin els registres, Rosell serà traslladat a la comissaria de la Guàrdia Civil de la travessera de Gràcia de Barcelona quan acabin els escorcolls d'aquest dimarts i que en els pròxims dies sigui traslladat a Madrid. També està previst que els detinguts passin dijous a disposició de la titular del jutjat número 3 de l'Audiència Nacional, Carmen Lamela.\nD'altra banda, a la dona de Rosell se l'han endut detinguda a una masia que el matrimoni té a Cassà de Pelràs, al municipi de Corçà, a l'Empordà. Marta Pineda podrà dormir a casa seva, a l'espera de passar a disposició judicial.\nSuposat cobrament de comissions il·legals\nL'operació, ordenada per l'Audiència Nacional, continua oberta. Tindria com a objectiu els negocis al Brasil de l'expresident del Barça i estaria vinculada amb el suposat cobrament de comissions il·legals relacionades amb els drets d'imatge de la selecció brasilera de futbol. Aquests diners, sempre segons fonts de la investigació, després es blanquejaven a través d'empreses en paradisos fiscals.\nAl capdavant de la trama, també segons fonts de la investigació, hi hauria Rosell i l'expresident de la Federació Brasilera de Futbol Ricardo Teixeira.\nA l'expresident blaugrana ja li han embargat els comptes corrents, per un valor superior als 35 milions d'euros.\nTot l'operatiu hauria començat arran de diversos moviments bancaris sospitosos. L'FBI nord-americà hauria enviat una comissió rogatòria a la seu bancària Andbank d'Andorra.\nRosell hauria explotat durant anys els drets de la selecció brasilera\nRosell va ser director de màrqueting de Nike el 1999 per gestionar aquesta firma amb la selecció del Brasil. Amb Teixeira va establir molts vincles, i fins i tot Teixeira va tramitar la residència passiva a Andorra per traslladar-hi el seu patrimoni, un país amb qui el Brasil no tenia conveni d'extradició.\nLa justícia brasilera ja va investigar un partit amistós entre el Brasil i Portugal el 2008, però no hi va trobar irregularitats tot i que es va concloure que una de les empreses de Rosell havia comès una falta administrativa perquè s'havia gestionat el partit sense els mínims exigits en un contracte i es va estimar que les despeses de transport i allotjament dels jugadors eren molt elevades.


El Consell Insular de Menorca i ajuntaments impulsen la instal·lació de pèrgoles fotovoltaiques en aparcaments públics de Menorca\nDonant inici a les primeres actuacions de l'Estratègia Menorca 2030, s'ha presentat un projecte a la “convocatòria de subvencions a projectes singulars d’entitats locals que afavoreixin el pas a una economia baixa en carboni en el marc del Programa operatiu FEDER de creixement sostenible 2014-2020” de l'IDAE. La inversió total prevista és de 4.079.307 €.\nLlegeix més sobre El Consell Insular de Menorca i ajuntaments impulsen la instal·lació de pèrgoles fotovoltaiques en aparcaments públics de Menorca\nFira de Vic. Recinte firal el Sucre, Vic\nLlegeix més sobre Fira de l'autoconsum elèctric\nLa instal·lació de 144 nous panells solars a la pèrgola de l'Espolsada a Les Franqueses del Vallès permetrà un estalvi anual superior als 7.000 euros\nEl 13 de maig ha començat l'actuació, que també suposarà una reducció significativa d'emissió de CO2 a l'atmosfera.\nLlegeix més sobre La instal·lació de 144 nous panells solars a la pèrgola de l'Espolsada a Les Franqueses del Vallès permetrà un estalvi anual superior als 7.000 euros\nGeneració d'energia renovable en edificis i espais municipals a Barcelona\nBarcelona disposa de més d'1 MWp de potència instal·lada fotovoltaica en edificis i equipaments municipals, que suposen una generació de més de 1.200 MWh, equivalent al consum d’unes 560 llars i un estalvi d’emissions de 463 tCO2eq. En aquest mapa trobaràs on es troben aquests elements de generació, quanta energia generen i l’estalvi en consum energètic i en emissions de CO2 que suposen.\nLlegeix més sobre Generació d'energia renovable en edificis i espais municipals a Barcelona\nL'Escola Municipal del Treball de Granollers s'autoabastirà amb energia solar renovable abans de fi de curs\nEn total s'instal·laran 233 mòduls fotovoltaics entre les dues cobertes (25'9 quilowatts pic de potència a l'edifici antic; 36'9 quilowatts pic, al nou) per a l'autoconsum instantani, que permetran abastir el 100% de l'energia que consumeix el centre en hores de llum solar. Això representa un estalvi d'un 32% del consum global anual de l'equipament, que puja uns 175.524 kWh/any.\nLlegeix més sobre L'Escola Municipal del Treball de Granollers s'autoabastirà amb energia solar renovable abans de fi de curs\nMés energia solar per a una Barcelona sostenible i autosuficient\nL’ampliació de les instal·lacions fotovoltaiques —amb més de setanta nous projectes en cobertes, parets mitgeres, façanes i pèrgoles— permetrà doblar la generació elèctrica municipal, tant per al consum d’equipaments i serveis públics com per alimentar la xarxa de Barcelona Energia. Les noves iniciatives afavoreixen l’autoconsum i l’autoproducció compartida.\nLlegeix més sobre Més energia solar per a una Barcelona sostenible i autosuficient\nVilafranca del Penedès i el Gremi d’Instal·ladors de l’Alt Penedès promouen una campanya per a la instal·lació de plaques fotovoltaiques a les llars de Vilafranca i comarca.\nS'ha presentat a la Casa de la Vila la campanya que promouen de manera conjunta l'Ajuntament i el Gremi d'Instal·ladors de l'Alt Penedès perquè els ciutadans facin el pas d'instal·lar a les llars plaques solars per obtenir energia fotovoltaica per autoconsum.\nLlegeix més sobre Vilafranca del Penedès i el Gremi d’Instal·ladors de l’Alt Penedès promouen una campanya per a la instal·lació de plaques fotovoltaiques a les llars de Vilafranca i comarca.\nPlaques fotovoltaiques a La Farga de l'Hospitalet de Llobregat\nEn marxa la primera fase d'implantació d'energies renovables a la metròpolis Barcelona\nL'AMB potenciarà l'ús de l'energia solar d'autoconsum en escoles, poliesportius i instal·lacions sanitàries, així com per la càrrega de vehicles elèctrics. Per a les accions previstes en els propers mesos, l'AMB farà una inversió propera al milió d'euros.\nLlegeix més sobre Plaques fotovoltaiques a La Farga de l'Hospitalet de Llobregat\nEs posa en funcionament una instal·lació de plaques solars a Vilassar de Dalt\nS´han posat en funcionament les plaques solars d'autoconsum instal·lades a la Nau Vella de can Manyer. Aquesta instal·lació produirà uns 16.336 Kwh/any i permetrà un estalvi energètic aproximat d'uns 4.000 euros anuals.\nLlegeix més sobre Es posa en funcionament una instal·lació de plaques solars a Vilassar de Dalt\nL’Ajuntament de Santa Perpètua de Mogoda iniciarà un nou projecte de promoció de la mobilitat elèctrica obert a la ciutadania durant la inauguració dissabte 9 de juny dels nous punts de recàrrega de vehicles elèctrics a l’aparcament de la Granja Soldevila. La primera edil també va fer pública la creació en aquest espai d’una placa fotovoltaica, que construiran el proper curs alumnat dels instituts Estela Ibèrica de Santa Perpètua i Escola Industrial de Sabadell.\nLlegeix més sobre Santa Perpètua de Mogoda promourà l'experiència de mobilitat elèctrica en vehicle compartit\nComencen les obres d'una nova instal·lació solar fotovoltaica d'autoconsum a Vilassar de Dalt\nS'han iniciat els treballs de col·locació de la instal·lació solar fotovoltaica d'autoconsum a la Nau Vella de can Manyer a Vilassar de Dalt. L’acció forma part del Pacte d’Alcaldes i Alcaldesses i és possible gràcies a una subvenció de la Diputació de Barcelona.\nLlegeix més sobre Comencen les obres d'una nova instal·lació solar fotovoltaica d'autoconsum a Vilassar de Dalt\nBadalona ja disposa de la primera planta fotovoltaica en règim d’autoconsum\nLa instal·lació, ubicada a l’edifici del Mercat de La Salut, produirà el 30% de l’energia consumida a les dependències municipal amb un estalvi energètic previst de 8.000 euros anuals.\nLlegeix més sobre Badalona ja disposa de la primera planta fotovoltaica en règim d’autoconsum


Etapa de Sant Esteban de Leces a Sebrayo | Consumer\nEstàs en la següent localització: Portada > Viatges > Camí de Sant Jaume > > Etapa de Sant Esteban de Leces a Sebrayo\nTelèfon: 620 851 635\nL'Illa (Concejo de Colunga)\nComencem retrocedint la distància caminada el dia anterior fins a arribar a l’altura de la fita, on girem a l’esquerra. Un camí empedrat batejat com El Calerón descendeix fins a Vega, un preciós llogaret al costat de la mar.\nA l’entrada passarem al costat de la Capella de Santa María Magdalena i baixarem fins a la platja per a creuar per un pont el regato del Grèvol. Un camí a mà esquerra, enfangat gran part de l’any, puja pel vessant de la muntanya Cueto en direcció a Berbes. En la pujada cal passar un reixat i sortir a la N-632 per a agafar un camí que porta fins a aquest poble.\nDesprés de Berbes creuarem de nou la nacional i baixarem per una senda estreta amb abundant vegetació. Aquest tram està alternant entre carretera, que va fent un volt, i camins, pels quals anem atallant. De nou sortim a la carretera i per un fals pla es passa el rierol de la Régula. Entrem així en el Consell de Caravia i a mà dreta ascendeix una pista que en breu baixa entre eucaliptus i falgueres a l’Arenal de Morís. Comencen així uns quilòmetres de gran bellesa ja que caminem pel vessant de la muntanya al costat de la mar.\nPassarem per la Platja de la Beciella, lloc on morirà el riu dels Romanins i on va haver-hi un hospital de pelegrins. Arribarem fins a la Platja de l’Espasa i abans de travessar el riu del mateix nom veurem les ruïnes d’una venda que també va ser antiga parada per als caminantes. Diem adéu a Caravia per a entrar en el Consell de Colunga i des d’aquí el millor és continuar una mica més d’un quilòmetre per la N-632 fins a l’Illa . Una fita ens recorda que aquesta localitat té alberg.\nSi no ens quedarem aquí el millor és seguir sense més complicacions i avançar per carretera tres quilòmetres i mig més fins al centre de Colunga. No és el recorregut oficial, aquest va per camins. Qüestió de gustos. L’arribada a Colunga, havent recorregut més de la meitat de l’etapa, bé mereix un descans. La capital del Consell s’abandona per la carretera en agafar a mà esquerra el desviament de la A-258 cap a Infiesto..\nSeguint per ella agafem el desviament de la CL-1 cap a Pernús. Passarem sota el pont de l’autopista A-8 i ascendirem per a deixar el caseriu de Beldreu a la nostra esquerra i descendir fins a Pernús, passant al costat de l’església de Sant Pere. En breu la carretera pica en ascens durant quilòmetre i mig. Aquesta és la distància que ens separa de la Llera i de la seva església de Sant Antolín. Seguim fins a Priesca, alguna cosa més endavant, on ens espera una altra església. En aquest cas la de San Salvador, la més tardana de les esglésies preromàniques asturianes.\nA la dreta de l’església sorgeix una senda per la qual descendim fins a la Vega. D’una altitud de 140 metres descendim fins als 32 en tan sols un quilòmetre. Seguint pel marge esquerre del riu arribem fins a Sebrayo i a les antigues escoles, que es van convertir en 1998 en un alberg de pelegrins. Obre de l’1 de març al 31 de novembre i ho gestiona Sonia, una veïna molt amable que viu en el número 7.\nMala senyalització a la platja de Vega:\nDesprés de creuar el pont sobre el rierol del Grèvol i arribar a la platja de Vega es perden les fletxes. Hem de seguir les rodades i saber que cal ascendir pel vessant de la muntanya veient sempre la mar.\nHi ha dos albergs. Una cap a meitat de camí, a l’Illa , i un altre en Sebrayo, el nostre hipotètic final d’etapa. Tots dos són atesos per dues veïnes: Angelita i Sonia respectivament. Del bon funcionament i conservació dels albergs de pelegrins som responsables tots els que fem la ruta jacobea.\nCapella de Santa María: Exemple del romànic rural és coneguda també com “La Capillota”. És de planta rectangular i data de la segona meitat del segle XIII. Capitells amb motius vegetals decoren la finestra de la part posterior de l’absis i l’arc del triomf.\nMostra l’etapa 20 de :


Rebuig en implants dentals - Clinica Puig\nby David Garcia | Jun 30, 2019 | Noticias | 0 comments\nCauses del rebuig de l’implant dental\nCom saber si es rebutgen els implants dentals?\nCom evitar el rebuig dels implants\nMantingues una bona higiene bucal\nVisita el teu dentista regularment\nLa col·locació d’implants dentals és un procés molt comú a les clíniques dentals, i que ajuda als pacients a recuperar el somriure i la funcionalitat de la boca. Els implants amb col·locació en un sol dia es basen en la osteointegració, és a dir, es col·loquen a l’os i s’espera que sigui la pròpia mandíbula, amb el temps, la que s’adapti als implants col·locats.\nNo obstant això, hi ha ocasions en les quals aquesta integració no es realitza de la forma que deuria, obligant així al dentista a remoure els implants i a tornar a realitzar l’operació des de zero. Per què succeeix això? Es pot evitar?\nPer què es rebutgen els implants dentals? Hi ha algunes possibles causes per a aquest rebuig, algunes de les quals podrem controlar de forma prèvia per a poder prevenir possibles problemes amb els implants dentals:\nQuan la diabetis no està controlada pot afavorir el rebuig d’implants en alguns casos molt concrets.\nLa periodontitis o la gingivitis han de tractar-se degudament abans de realitzar el procés de col·locació d’implants.\nSi patim alguna lesió durant el procés de osteointegració podríem afectar seriosament el procés de fixació dels implants dentals.\nEl tabac i l’alcohol afecten negativament als implants, ja que la seva composició està formada per gran nombre d’agents agressius.\nSi no mantenim neta la zona de la intervenció, aquesta pot infectar-se i provocar un fracàs en la fixació de l’implant.\nEls primers símptomes de rebuig de l’implant dental són el dolor i la inflamació a la zona on s’ha fet. Si pressionem una mica l’implant i sentim dolor, és probable que l’os estigui rebutjant l’implant. A més, poden aparèixer episodis de mobilitat que demostraran que alguna cosa no ha funcionat tan bé com deuria.\nSi això ocorregués, hauríem de visitar el dentista perquè ens recomanés allò que calgués fer segons el cas. Si no es tractés la malaltia de forma prematura, podrien arribar a infectar-se els teixits blancs que es troben al voltant de les dents. Això significaria que, definitivament, l’os ha rebutjat els implants dentals.\nPer a evitar que una cosa així succeeixi, hem de tenir en compte alguns consells que recomanen la majoria d’especialistes al món de l’odontologia. Si els seguim al peu de la lletra, tindrem moltes més possibilitats d’evitar que es rebutgi un implant dental.\nRentar-se bé les dents i mantenir netes les genives dificultarà l’aparició d’infeccions, que podrien comportar conseqüències negatives a l’hora de col·locar els implants.\nFumar o beure molt d’alcohol fa que les nostres dents i mandíbula es vegin seriosament perjudicades i que tinguin dificultats per a realitzar un procés com l’osteointegració.\nÉs fonamental una revisió, mínim, cada sis mesos. Així, el teu especialista estarà atent a tots els moviments de la boca i podrà prevenir qualsevol tipus de complicació amb molta més antelació.


juaninmajara 25 d’abril de 2016, a les 14:43\nVisc prop de Zucaina i fa temps em cmptaren aquesta historia. A Zucaina està "la Parreta pequeña" (la de la foto) i "la Parreta grande". Em sona que em digueren que va a ser a la Parreta grande. Potser m'equivoque\nIsmael Chiva 25 d’abril de 2016, a les 15:47\nHola Juan! En primer lloc, gràcies per llegir-nos.\nEn referència al que ens comentes, als diaris de l'època que se'n fan ressò dels fets únicament es parla del mas de la Parreta i clar, com tu apuntes, a Sucaina estan les masos de la Parreta Grande i de la Parreta Pequeña.\nNosaltres deduírem que l'accident havia ocorregut a la Parreta Pequeña perquè el mapa de l'Institut Cartogràfic Valencià es refereix a aquesta com a "mas de la Parreta", mentre que anomena "mas de la Parreta Grande" a la Parreta Grande. No obstant això, un mapa del "Instituto Geográfico y Estadístico de España", de l'any 1911, sí que diferencia entre Parreta Grande i Parreta Pequeña.\nAixí doncs, i com en aquest tipus d'afers les fonts orals són molt importants, més enllà del que diguen les referències escrites, que poden pecar d'inexactes (per exemple, a un dels diaris consultats es confonia el "mas de la Parreta" amb una suposada dona implicada també en l'accident del raig anomenada "María Parreta", de "Masía Parreta"), és probable també el que dius i els fets hagueren pogut tindre lloc perfectament a la Parreta Grande. Tot és cosa de repreguntar-ho a la gent del poble que coneix la història.\njuaninmajara 16 de novembre de 2021, a les 16:02\nConfirmat, va ser a la Parreta Gran


L'octubre registra un 6,8% més d'abonats a la telefonia mòbil i un 5,3% més a Internet\nLes dades fetes públiques aquest dilluns pel departament d'Estadística mostren que els abonaments per servei durant el mes d'octubre se situen en 46.902 abonats als serveis de telefonia fixa, 78.382 abonats als serveis de telefonia mòbil i 33.201 abonats a Internet de banda ampla. Aquestes dades suposen una variació percentual del -0,2% respecte al mes d'octubre de l'any anterior en telefonia fixa i del +6,8% en telefonia mòbil. Quant a abonats a Internet de banda ampla, es registra una variació percentual positiva del +5,3%.\nCal afegir que els “canals XDSI” s'han substituït per “Canals xarxa veu corporativa” i “Canals de veu per centraleta IP”. Per tant, en aquesta categoria no hi haurà cap abonat a partir de gener del 2017. Pel que fa al tràfic telefònic en minuts sense Internet, durant el mes d'octubre del 2017, se situa en 16,45 milions, amb una variació percentual negativa del -0,5% respecte al mes d'octubre de l'any anterior. Pel que fa al tràfic nacional, ha estat d'11,20 milions de minuts (68,1% del total i amb una variació percentual positiva del +3,1%) i el tràfic internacional ha estat de 5,25 milions de minuts (31,9% del total i amb una variació percentual negativa del -7,4%). Durant els primers deu mesos de l'any 2017, en comparació amb el mateix període del 2016, hi ha una variació percentual negativa del -2,7% en el tràfic telefònic en minuts sense Internet. Això és a causa del tràfic nacional, que presenta una variació del -0,2% i el tràfic internacional del -7,0%.\nD'altra banda, el tràfic per Internet en GB, durant el mes d'octubre, se situa en 2,44 milions de GB, amb una variació percentual positiva del +105,9% respecte al mes d'octubre de l'any anterior. Pel que fa al tràfic nacional, ha estat de 304.687 GB, un 12,5% del total (amb una variació respecte a l'octubre del 2016 del +0,3%) i, pel que fa al tràfic internacional, ha estat de 2,14 milions de GB, un 87,5% del total. Cal destacar la variació del tràfic per Internet mòbil, que aquest mes augmenta un +30,4% respecte a l'octubre del 2017. Durant els primers deu mesos de l'any 2017, en comparació amb el mateix període del 2016, hi ha hagut una variació percentual positiva en el tràfic per Internet del +49,4%; és a dir, el tràfic nacional ha tingut una variació del +24,4%, el tràfic internacional del +57,8% i el tràfic per Internet mòbil del +44,3%.\nArtículo anteriorMacron destaca l'estratègia de reformes fetes per Andorra durant la presentació de credencials\nArtículo siguienteL'equip nacional d'esquí de muntanya es presenta en societat


Genòmica funcional | Hospital Clínic Barcelona\nGenòmica funcional Què és?\nMagda Pinyol Cap de plataforma\nLa plataforma de Genòmica funcional permet als investigadors accedir a diferents tecnologies i protocols relacionats amb la genòmica funcional. Els serveis que ofereix van des de la gestió de mostres per a projectes de genòmica, com l’anàlisi quantitativa i qualitativa d’àcids nucleics, fins a la realització d’estudis de perfils transcripcionals de panels de gens o del genoma complet, el genotipatge de baixa o alta densitat, l’anàlisi de dosi gènica i la seqüenciació de gens de regions del genoma (principalment panels de gens).\nPer realitzar aquests estudis disposa de diverses plataformes, incloent-hi PCR en temps real, quantificació digital, plataformes de microarrays i de seqüenciació massiva (NGS). A part d’aquests serveis també ofereix assessorament sobre el disseny experimental per a estudis diversos.


Moçambic és una destinació popular entre els viatgers a Àfrica. Agoda.com entén que el viatger vol la millor oferta. Per això oferim els millors preus online a 103 hotels en tota la nació. Amb 11 regions, cada una amb el seu propi encant, el país ofereix als visitants gran varietat d'àrees per explorar. Podeu trobar l'hotel perfecte al preu més baix per a estades a ciutats com ara Maputo, Vilanculos, Tofo. Eligeixi les seves dates i deixi que Agoda.com trobi l'hotel perfecte a Moçambic per a vostè. La nostra Garantia de Preu Més Baix assegura que no trobarà preus més baixos enlloc més. Moçambic Mapa\n137 hotels a Moçambic\nMaputo38 hotelsTofo7 hotelsBilene5 hotelsZitundo3 hotelsBeira3 hotelsPraia Do Tofo13 hotelsTete2 hotelsBazaruto Bazaruto2 hotelsInhambane7 hotelsXai-Xai4 hotelsMocimboa da Praia1 hotelMossuril5 hotelsMedjumbe2 hotelsChefe Bringa1 hotelQuelimane1 hotelCabo Guinjata1 hotelMassingir1 hotelInhaca Inhaca2 hotelsLichinga1 hotelPemba9 hotelsVilanculos23 hotelsIlla Quilalea3 hotelsIlla Benguerra1 hotelGorongosa2 hotels\nde Moçambic Cabo DelgadoGazaInhambaneManicaMaputoMaputo CityNampulaNiassaSofalaTeteZambezia\nEls millors hotels a Moçambic


El Premi d’Investigació Europeu de PCV2, patrocinat per Boehringer Ingelheim, finança, per cinquena vegada, projectes d’investigació relacionats amb infeccions i malalties provocades pel circovirus porcí de tipus 2 (PCV2). Dos projectes del CReSA han resultat guanyadors.\nEn el passat, les infeccions per PCV2 van provocar pèrdues econòmiques en la indústria porcina; la majoria de les infeccions van afectar a porcs en creixement i a porcs d’engreixament. En l’actualitat, a mida que s’ha anat disposant de vacunes efectives per a garrins, rarament s’observen simptomatologia clínica en porcs.\nTot i això, encara hi ha moltes qüestions relacionades amb el PCV2 que no han obtingut resposta. Algunes d’aquestes són les següents: És possible eradicar el PCV2? La vacunació contra el PCV2 té alguna influencia en l’evolució vírica? Quin és l’impacte del PCV2 en les truges?\nAquestes qüestions es tracten en els projectes d’investigació seleccionats per la junta de revisió independent dels premis de 2011:\nAvaluació de la viabilitat d’eradicar el circovirus porcí de tipus 2 (PCV2) mitjançant la vacunació massiva tant de truges com de garrins (Dra. Marina Sibila, CReSA, Espanya).\nEfectes de la vacunació sistemàtica a llarg termini contra el PCV2 en l’evolució vírica (Dra. Tuija Kekarainen, CReSA, Espanya).\nEstudi sobre la transmissió transplacentaria del PCV2 després d’una infecció intranasal (Dra. Beatrice Grasland, Anses–laboratori LERAPP, Ploufragan, França).\nEls premis d’investigació europeus del PCV2 de 2011 van ser atorgats recentment als investigadors guanyadors pel president de la junta de revisió independent, el professor Maurice Pensaert, antic director del Laboratori de Virologia de la Universitat de Ghent (Bèlgica), i pel doctor Erick Lelouche, director de Global Marketing Animal Health de Boehringer Ingelheim. La cerimònia va tenir lloc a les oficines centrals de Boehringer Ingelheim, a Ingelheim (Alemanya). En aquesta edició es van presentar nou propostes d’investigació de gran qualitat procedents de set països diferents (Regne Unit, Itàlia, Espanya, Suècia, Dinamarca, Estònia i França).\nBoehringer Ingelheim, l’empresa capdavantera en vacunes contra el PCV2 vol continuar donant suport a la investigació aplicada independent en el camp de la immunitat, la patogènia i la epidemiologia del PCV2, així com de la seva interacció amb altres (possibles) agents patògens. Cada any s’atorga un màxim de tres premis de 25.000 euros cadascun a investigadors europeus per al progrés del coneixement científic en aquests àmbits.\nEl Premi d’Investigació Europeu de Circovirus Porcí (PCV2) és un premi anual que reconeix les propostes d’investigació en l’àmbit de la investigació immunològica aplicada del PCV2. El premi l’otorga una junta de revisió independent formada per científics europeus destacats en la investigació porcina aplicada que revisen els estudis i decideixen quines seran les propostes guanyadores.\nPer a contactar amb les investigadores del CReSA guanyadores dels premis:


No som idiotes, conseller Mascarell - La Puntita - Noticias de Opinión - e-notícies\nLa Puntita · 21 de Marzo de 2013. 20:04h.\nNo som idiotes, conseller Mascarell\nMai no hagués pensat que acabaria escrivint un article dient que un conseller de la Generalitat -en aquest cas Ferran Mascarell- diu mentides. Puc ser molt dur amb les crítiques a la classe política, però el respecte institucional no s'hauria de perdre mai.\nDe fet el col·lega de la competència -i tanmateix amic- Quico Sallés es va referir al titular de la Presidència, Francesc Homs, com el conseller Fotoprix -per la seva inclinació a fer fotos d'encàrrec per a La Vanguardia- en una recent roda de premsa al Parlament i em vaig permetre la llibertat d'estirar-li cordialment les orelles.\nTambé em va semblar malament que aquell dia, el diputat de la CUP Quim Arrufat digués el mateix del conseller Homs. Per la mateixa raó em va semblar excessiu que el director general de la Policia, Manel Prat, fes servir una expressió similar sobre la presidenta del PPC. Hi ha coses que un alt càrrec de la Generalitat, referit a la presidenta d'un grup parlamentari, no pot dir. Fins i tot encara que fos veritat.\nLa rèplica del PPC va ser d'un estil tan baix que el diputat Sergio Santmaria es va guanyar un semàfor vermell a e-notícies. Prou enfangada està la política catalana com perquè la gent s'esbatussi d'aquesta manera. I no voldria que tot plegat fos considerat com una intromissió, per part meva, en el sagrat dret a la llibertat d'expressió dels diputats.\nPer això em sap molt de greu sentir que el conseller Mascarell -fins ara pensava que era un dels més seriosos del Govern- vagi al programa que presenta Xavier Grasset a Catalunya Ràdio i, gairebé entre rialles, afirmi que el principal problema amb els 123.000 euros que cobrarà Xavier Bru de Sala per organitzar l'any Espriu és que ningú no l'ha trucat.\nEntre d'altres raons perquè la pròpia cap de premsa de la conselleria va rebre un correu electrònic el divendres a les 22:04 -en què adjuntàvem la informació apareguda al DOGC- abans de publicar aquella notícia a les 22.25. Sí, ja sé que era divendres, però la informació no espera i, a més, les dades havien estat publicades al DOGC. Això sí: d'amagatotis. Però el que es publica al Diari Oficial de la Generalitat va a missa.\nTambé vaig enviar personalment un tuit al conseller -que tampoc no va respondre- i dilluns -davant la falta de resposta durant tot el cap de setmana- vaig insistir amb dues trucades telefòniques. No podria precisar l'hora exacta perquè se m'han esborrat ja del mòbil, però va ser abans i després de la famosa roda de premsa de Manel Prat, director general de la Policia.\nLa resposta de la conselleria no va arribar -primer per telèfon i després a petició meva per mail- fins a la tarda. Però el problema, conseller, és que vostè ha badat i ara tira pilotes fora. En primer lloc perquè contractar Xavier Bru de Sala per organitzar l'Any Espriu, en època de retallades, per 123.000 euros és un disbarat.\nSí, ja sé que és un sou per dos anys i que inclou les despeses de "diverses activitats". Això potser que els ho expliqui als funcionaris que els acaben de treure la paga, als treballadors de TV3 que els volen retallar el sou un 18% o a les farmàcies, que no cobren des de fa quatre mesos.\nL'altre dia el vaig buscar infrucutuosament pels passadissos del Parlament per entrevistar-lo en directe -quan hi ha una polèmica no els trobes mai- i més d'un em va dir que és la primera relliscada que ha comès vostè des que va aterrar a CDC provinent del PSC. Llàstima perquè la cosa prometia.\nAmb franquesa, conseller, saben quanta gent treballa a la conselleria: 956 persones. Dels quals set són alts càrrecs, nou assessors, 790 funcionaris, 148 personal laboral fix i dos personal laboral temporal. Amb gairebé 1.000 persones de debò que no hi havia ningú que pogués organitzar l'Any Espriu? Li'n posaré un altre exemple: sap què cobra Miquel Calçada pels anys commemoratius del 1714? Res. I jo me'l trobo cada dimarts a Palau pencant de franc.\nEl pitjor és que vostè ha badat en dues coses: primer en contractar-lo, després en no demanar disculpes. Si almenys hagués fet autocrítica... però sentint-lo a vostè, gairebé entre rialles -almenys Xavier Grasset l'hi va preguntar, Sílvia Coppulo no es va atrevir, però d'això ja en parlarem un altre dia- dient que tot plegat és "una interpretació incorrecta" és per posar-se a plorar. Torni a escoltar l'àudio, conseller. Al final serà veritat que es pensen que som idiotes.\nM'estalvio d'encetar un altre debat apassionant sobre la independència dels intel·lectuals en aquest país -sobretot els que van a TV3 o a Catalunya Ràdio- perquè en podríem escriure un llibre sencer. Curiosament, el primer article que publicava Bru de Sala després d'esclatar la polèmica era sobre les retallades! Però a veure si serà veritat que, com deia Bernat Dedéu, el van fer fora del Conca "per confondre massa sovint el pressupost públic amb els seus capritxos personals".\nLlàstima, ni ell ni vostè no ho han desmentit tampoc. Tant se val, ja n'hi ha prou, conseller, de col·locar amics i coneguts. De fet, a un d'ells l'acaben d'imputar i havia estat -a proposta seva- número dos del departament. És clar que, a hores d'ara, ja no ve d'un imputat.\nEl país no és que estigui en crisi, és que està en un estat d'emergència nacional. Fins i tot el poeta consideraria un insult el que vostè s'ha gastat en celebrar el centenari del seu naixement. Ja ho deia: "aquesta meva pobra, bruta, trista, dissortada pàtria". Sobretot dissortada. No anem bé.\nLlegendes urbanes sobre els Pujol Ferrusola\nManuel Cuyàs, a la Catdem\n#5 Joan, Barcelona, 23/03/2013 - 11:26\nRius: agafes els anys en que ha estat conseller i els contrastes anb la facturacio de l'empresa de "serveis culturals" de la seva dona. Es el pais de les casualitats.\n#4 Karl57, Barcelona, 22/03/2013 - 20:34\nNo passa res. Segueix sense passar res. Sí, que som idiotes. Perquè seguirà no passar res.\n#3 Pep, Badalona, 22/03/2013 - 00:02\n123.000 en dos anys són uns 60.000 bruts l'any, no n'hi ha per tant!\n#2 Ramon, pescador de canya, la fam enganya, 21/03/2013 - 23:55\nsenyor Rius, la Rahola deu estar cobrant, com a mínim, 4 vegades la quantitat de l'altra patum, entre sous públics, privats, subvencions i sobres, però vostè gira-la que tomba-la. Creguim, senyor Rius, Bru de Sala no té res a veure amb què vostè no surti a TV3 ni escrigui a La Vanguardia Española.\n#1 Ignasi Ripoll, Sant Carles de la Ràpita, 21/03/2013 - 23:39\nVols dir Rius que no t'agafes les coses massa personalment i acabes exagerant? Es una despesa discutible, però no tan inflada com dius. Personalment considero poc el que cobra la gent de la cultura comparat amb el que cobren els del futbol. I a aquests no se'ls discuteix ni en temps de crisi.\n#1.1 Jordi, Vilatrista, 22/03/2013 - 09:54\nEls del futbol no cobren dels meus impostos. I no hi ha un departament de futbol amb mil treballadors.\n#1.2 Ignasi Ripoll, Sant Carles de la Ràpita, 22/03/2013 - 18:12\nD'una manera indirecta molts diners dels teus impostos van a parar al futbol, i els clubs dispesen milions en fitxatges encara que tinguin la pedrera plena de genis. La desproporció amb els 123.000 dels que estem parlant és brutal.


Claraa.. the nature of our motivation determines the character of our work: 2009\nLes tecnologies integrades a les nostres vides.\nAvui dia, poder dominar les noves tecnologies és un dels factors més importants de la societat, com per exemple, a l'hora de buscar segons quina feina tens més oportunitats quan assoleixes un bon nivell de informàtica.\nAra per ara ja tenim algunes tecnologies integrades a la nostre vida, les més utilitzades són els ordinadors, els telèfons mòbils, els Mp3 i agendes electròniques. De aquests quatre objectes anomenats, jo i suposo que la majoria dels joves n'utilitzem que tres. Encara que són només tres objectes els que jo faig servir, se'm faria molt estrany i difícil portar una vida sense aquests aparells ja que ens faciliten la vida i ens hem acostumat a utilitzar-los en qualsevol moment.\nPublicat per Clara Boix a 9:51 Cap comentari:


Beques i ajudes del Ministeri d'Educació i FP culturals - educaweb.cat\nBeques i ajudes culturals\nConeix les beques i ajudes del Ministeri d'Educació i FP en l'àmbit cultural\nEl Ministeri d'Educació i Formació Professional convoca beques per a la realització d'estudis en l'àmbit cultural, i d'aquesta forma, promoure el sector cultural.\nTambé es poden trobar premis a la literatura, a la promoció de l'art, a les arts escèniques, a la música o a les arts plàstiques. Aquests premis doten de reconeixement a aquelles accions relacionades amb l'àmbit cultural.\nBeques de formació i especialització en matèries de la competència de les institucions culturals dependents del Ministeri de Cultura i Esport.\nAquestes beques són per a diferents àrees: conservació i restauració de béns culturals, museologia. arts plàstiques i fotografia, biblioteconomia i documentació, arxivística, i gestió cultural.\nEls destinataris de la beca són titulats universitaris de la Unió Europea a l'àrea d'activitat per la que es sol·licita la beca, i que compleixin amb els requisits específics descrits a cada convocatòria.\nEl termini per a la sol·licitud de la beca durant el mes de maig o juny. Tot i això, és important verificar amb antelació el calendari per comprovar que no hi hagi canvis.\nBeques de formació pràctica en gestió cultural per a joves espanyols a l'exterior.\nAquestes beques estan destinades a joves en formació pràctica en gestió cultural en institucions culturals a l'exterior. La finalitat és contribuir a la formació i especialització de joves professionals espanyols en gestió i programació cultural en diferents àmbits a través d'estades formatives a l'exterior. A més, busca formentar la internacionalització de la gestió cultural i l'intercanvi cultural amb diverses institucions reconegudes.\nPer poder participar, has d'estar en possessió d'una titulació oficial de grau o equivalent, a més d'una titulació de postgrau vinculat a àrees afins a la gestió cultural. També, hauràs d'acreditar un nivell mínim d'idioma que varia en funció de la institució triada. A més, es tracta d'una beca per a joves menors de 35 anys d'edat que no s'hagin beneficiat d'altres beques culturals en anteriors convocatòries.\nEl termini per a la sol·licitud de la beca és durant el mes de maig, tot que és important verificar amb antelació el calendari per comprovar que no hi hagi canvis.\nBeques Ministeri d'Educació i Formació Professional / Fulbright\nEls camps d'estudi per als que s'ofereixen ajudes són: arts visuals, arts escèniques, arts plàstiques i visuals, música i musicologia, museologia i conservació del patrimoni.\nPer poder sol·licitar la beca, la persona ha d'estar en possessió d'una titulació superior i tenir una carta d'accés o invitació d'un centre nord-americà per a realitzar un programa d'acord amb la memòria dels estudis presentada amb caràcter previ a la concessió de la beca.\nLa presentació de les sol·licituds pot variar, però generalment es realitza durant els mesos de maig, juny o juliol. Verifica amb temps les dates per assegurar que no s'hagi produït cap canvi. A més de les dates, és important que compleixis els requisits per poder optar a aquestes beques.\nConsulta els requisits de les convocatòries anteriors per verificar que pots optar a aquestes beques. A més de complir amb el termini de presentació de la sol·licitud i els documents, complir amb els requisits és un aspecte imprescindible perquè et puguin concedir la beca.


30 de juliol de 2018 Llibres\n“Quan mataven pels carrers”, Joan Oller i Rabasa, Edicions Proa, Barcelona, 1930.\nAqueixa novel·la és la més rellevant de l’obra literària de Joan Oller i Rabasa (1882-1971), jurista de formació però erudit de vocació ja que fou fill del gran escriptor vallenc Narcís Oller Moragas (1846-1930). Malgrat que el títol anuncia el pistolerisme com a temàtica central del llibre, personalment no m’ho ha semblat pas. Més aviat és una reflexió acomplexada sobre el separatisme previ a la proclamació de la República catalana del 14 d’abril del 1931.\nEl personatge central de l’obra és un representant de comerç de solvència precària, pretensions artístiques i actitud diletant, Claudi Roca, que arribat a la quarantena encara resta solter convisquent a ca la mare amb la germana que l’ajuda en el negoci. L’home és un abrandat catalanista d’un cercle d’amics autoanomenat “Els Novells” on dissertaven sobre la necessitat d’un alçament insurreccional. Cal tenir en compte que l’intent de Prats de Molló ja ha tingut lloc i que Oller atorga molt poca consistència als personatges que en la seva ficció representen aqueixa actitud: un dels membres de la colla és un català retornat de Montevideo, Amfós Guilera (pàgina 26), precisament amb aqueix propòsit (hi podem veure una crítica a l’Assemblea del Separatisme Català convocada a L’Havana l’any 1928).\nEl protagonista té un comportament acomodatici en contrast amb el fervent catalanisme que predica en els articles que publica esporàdicament a la revista del col·lectiu La Falç. Coneix pel carrer una jove anarquista, Fe Beringola, exaltada i abocada a la defensa militant dels ideals apresos del seu pare, un idealista llibertari, més inclinat a la pedagogia que a l’acció directa als carrers. A partir d’aquells moment el relat entrecreua les trajectòries vitals d’ambdós personatges. Claudi fa un matrimoni de conveniència amb una pubilla de Vilafranca del Penedès que li retreu contínuament la precarietat del seu minso benestar fins que l’abandona.\nLa noia anarquista, per la seva part, resulta desenganyada del comportament mesquí d’un dels caps dels escamots anarquistes, (un personatge anomenat Prats), ella que s’havia ofert voluntària per a integrar-s’hi. Se’n va a Amèrica un parell d’anys i torna refeta a la recerca d’una segona vida a la Barcelona que enyora. Mentrestant, Claudi Roca ha estat detingut a la sortida d’un míting catalanista quan algú rere seu ha cridat “Mori Espanya !” (un crit habitual en aquells anys, ara en desús). Empresonat a la Model és Fe Beringola qui paga la fiança que els seus companys dels Novells han defugit fer. Enamorada en silenci d’en Claudi, marxa desenganyada quan ell decideix tornar amb la seva esposa\nJoan Oller demostra una àmplia cultura i un profund coneixement de la psicologia del poble català del seu temps retratat mitjançant diversos actors que va fent aparèixer al llarg del relat: un tal Ferrer, benestant i escèptic, deixa anar: “Que Catalunya es separi de la seva barbàrie, del seu judaisme i de la seva degeneració, i la resta vindrà per afegidura, com diuen les Escriptures” (pàgina 105). O bé quan posa en boca de Prats un dels mites del proletariat de l’època: “Quan haurem guanyat, ja serà una altra cosa; vindrà la repartidora….i tot serà de tothom” (pàgina 126).\nOller és un catalanista conservador, aliè al separatisme del seu temps, passada la maltempsada de la guerra no fou pas represaliat pel franquisme i quan pogué reprengué l’activitat literària en llengua catalana. La seva crítica del nacionalisme i de l’anarquisme no és equitativa en ignorar el supremacisme espanyol com a causa principal de la violència que marca el segle XX català. Només en un episodi col·lateral (pàgina 72) deixa anar una brama espanyolista que resulta premonitòria dels cants falangistes anticatalans durant la guerra del 1936-1939:\n“Cataluña la soberbia,\nmuy duro lo pagará;\nes un bicho cornigacho\nque Granada matará”


Més de 240 nens es beneficien de classes de caiac gratuïtes | BonDia Diari digital d'Andorra.\nMés de 240 nens es beneficien de classes de caiac gratuïtes\nDj., 25/05/2017 - 00:00\nEl Pallars Sobirà té un dels millors rius d’aigües braves d’Europa per fer piragüisme i centenars d’amants d’aquest esport arriben cada any a la comarca per practicar-lo. Com ha estat habitual els darrers catorze anys, i amb la voluntat que tots els escolars coneguin de primera mà aquest esport, igual que l’esquí a l’hivern, han començat les classes de piragüisme dins de l’horari lectiu. Més de\n240 escolars de totes les escoles de la comarca participen en aquesta activitat, que s’ofereix des de segon curs fins a sisè. L’objectiu de les classes és acostar els nens a un dels esports més característics de la zona i que el vegin com una oportunitat laboral de futur o simplement com un divertiment. Es vol que els nens tinguin una idea bàsica de la pràctica del piragüisme.\nL’Associació Esportiva Pallars (AEP) és l’entitat encarregada d’impartir les classes al pantà de la Torrassa i a l’Escola de Piragüisme de Sort, en funció de la proximitat de l’escola. Lionel Pla, president de l’AEP, va explicar que amb aquesta activitat es vol garantir la continuïtat de l’esport del caiac a la comarca, amb més de seixanta anys d’història.\nDurant les classes (de deu hores) s’ensenya als alumnes les generalitats del piragüisme i tot el material que es necessita per practicar-lo, la tècnica del paleig, a saber embarcar i desembarcar, i a bolcar i a tornar a muntar a la piragua, a més de maniobres de conducció (girar, frenar, fer desplaçaments...), jocs d’equilibri, la tècnica de buidatge del caiac i la cura i el manteniment del material.\nLes classes comencen amb activitats lúdiques amb l’objectiu que els nens perdin la por a l’aigua i es familiaritzin amb el material que es fa servir per fer un descens de caiac, com són la pala, el casc, el salvavides i la mateixa piragua.


El Govern proposa quinze mesures per lluitar contra el racisme i les seves causes | Diari Sant Quirze - News SQ\nInici » a-ultimesnoticies » El Govern proposa quinze mesures per lluitar contra el racisme i les seves causes\nL’informe presentat pel Departament de Treball, Afers Socials i Famílies a la reunió del Consell Executiu planteja deu accions per a la Generalitat i cinc propostes a la societat per acabar amb les discriminacions per origen racial o ètnic\nTé per objectiu que la diversitat de la societat arribi a la funció pública, les empreses, els mitjans de comunicació i les universitats, i garantir la igualtat de tracte en els àmbits públics i privats\nSOCIETAT. El Govern ha rebut l’informe elaborat pel Departament de Treball, Afers Socials i Famílies en què es proposen quinze mesures per avançar en l’erradicació del racisme a Catalunya i en la prevenció de discriminacions per origen racial o ètnic. Es tracta de deu propostes de mesures i accions per a la Generalitat i cinc acords per promoure entre tota la societat. Tenen per objectiu que la diversitat de la societat arribi a reflectir-se a tots els àmbits, com la funció pública, les empreses, els mitjans de comunicació, les universitats, les entitats i altres organitzacions socials, així com garantir la igualtat de tracte i la no-discriminació a Catalunya, també des de la prevenció.\nEl racisme és una forma de dominació basada en la desigualtat que necessita i fomenta una construcció de l’alteritat i provoca segregació. Per tal de lluitar contra les seves causes, cal impulsar polítiques d’equitat, fomentar la interacció positiva entre la ciutadania i reconèixer la diversitat, com busquen aquestes quinze mesures.\nL’informe reflecteix que, a Catalunya, la diversitat segueix lligada encara a les desigualtats socials i, per exemple, el sou mitjà anual de persones treballadores estrangeres és molt inferior al de les persones amb nacionalitat espanyola –fet que s’accentua més en el cas de les dones–.\nUna Generalitat que reflecteixi la societat\nPer tal de fer “Una Generalitat que reflecteixi la societat”, el Govern proposa elaborar una llei que permeti l’accés dels estrangers a la funció pública. Una segona mesura busca facilitar l’accés a la plena ciutadania i demanar a l’Estat espanyol una reforma de l’accés a la nacionalitat –actualment de les més restrictives d’Europa– i una flexibilització de l’arrelament social per permetre la regularització administrativa de 150.000 persones.\nAmb l’objectiu de garantir “Una policia que ofereixi seguretat a tota la població”, un punt de l’informe recomana fer un protocol per evitar les identificacions policials amb biaix racial o ètnic. I una altra mesura busca tenir “Uns mitjans públics que reflecteixin la societat”, a través d’un pla per incorporar la diversitat als mitjans de comunicació, començant pels públics.\nL’informe veu necessari assolir que les escoles incloguin i valorin més la diversitat, fent que tots els alumnes tinguin uns coneixements mínims de les llengües dels seus companys i companyes de classe, així com formació per conèixer la llengua i la societat catalanes a les famílies immigrades a les escoles per fomentar la seva participació. També persegueix “Una universitat amb la diversitat de la nostra societat”, amb un pla de mesures entre els Departaments de Treball, Afers Socials i Famílies, Educació i Empresa i Coneixement per fer que tinguin el mateix percentatge d’estudiants estrangers, gitanos o d’altres col·lectius desafavorits que té la societat. Entre les propostes hi ha també la de formar en prevenció de les discriminacions i atenció a la diversitat tots els funcionaris, i crear l’Oficina per a la Igualtat de Tracte i la No Discriminació.\nAlhora, l’informe veu necessari impulsar un pla de prevenció, detecció i intervenció sobre tots els extremismes violents; fer un protocol d’actuació acordat amb els ajuntaments per afrontar situacions de crisi convivencial, i signar el Pacte Nacional per la Interculturalitat el 2020.\nAcords compartits per la societat\nLes mesures que caldrà abordar des de la societat consisteixen en cinc acords sectorials: una és la de promoure un acord amb empreses, administracions, entitats i altres organitzacions socials (com clubs esportius) per tal que incorporin la diversitat a les seves entitats, amb el nom de ‘Pla 18%’, en referència al percentatge de persones nascudes a l’estranger que viuen al nostre país, encara que la diversitat de la nostra societat no es deu només a la immigració.\nTambé s’aborden àmbits de la vida privada on la discriminació per origen racial o ètnic són molt presents com són l’accés a la feina, a l’habitatge, els espais d’oci o l’accés a serveis. L’informe proposa un acord amb els agents del sector immobiliari per a processos de selecció de llogaters basats en criteris cecs i objectius a qualsevol altra consideració. Per un accés al treball sense discriminació, veu necessari un acord dels agents econòmics i socials per a la selecció de personal basada en competències i cega a d’altres característiques personals. També es proposa un acord per a l’accés a béns i serveis sense discriminació, incloent-hi el sector bancari, i un acord amb el sector de l’oci per a la protecció del dret d’accés, la prevenció del racisme, i la detecció i intervenció sobre les discriminacions.\nPer tal d’avançar en aquestes mesures, l’informe recomana convocar una reunió de la Comissió Interdepartamental d’Immigració, on es transformin les propostes en accions concretes, i es posi calendari i recursos per executar-les el 2020, així com aprovar-les en un acord de Govern.\ndepartament de treball afers socials i families Diari Sant Quirze Govern de la Generalitat de Catalunya News SQ racisme\t2020-06-23


Un diumenge d’eleccions a San Diego | a destemps\n26 Setembre 2010 § Deixa un comentari\nUn sol calent i vigorós crema sobre els carrers de San Diego, enclotat a la vall que duu el seu nom. Els carrers semblen buits, com cada diumenge, però a mesura que ens apropem a un centre electoral, el panorama canvia. I és que a diferència de casa nostra, aquí votar és un fet social i col·lectiu, que absorbeix l’activitat de tot el dia, i genera més activitat al seu voltant.\nAbans d’arribar al Colegio Univeristario Monseñor de Talavera, ja veiem un dels carrers principals tallat. A fora del centre han hagut d’habilitar dues zones de cues (per meses) diferents per poder-ho gestionar. Qui va cridant a la gent perquè entri són militars; qui ajuda a passar l’enorme calor són l’ombra dels arbres i les nombroses parades de refrescs que hi ha muntades al voltant. Tothom fa cua, excepte jubilats/es, embarassades i persones amb discapacitats físiques, que entre directament. Al terra, el carrer és ple d’adhesius de “Cuentas Claras”, partit opositor al chavisme i que governa en aquest municipi. Tot indica que estem en terreny opositor, ja que també hi ha força presència de samarretes taronges i, en menor mesura, de verdes.\nLes opinions dels votants, però, són diverses. Un home ens assegura que va ser un “error estratègic” que l’oposició no es presentés el 2006, ja que “es mereixien representació”, mentre una altra dona ens confia que vol “més pau i menys guerra”, en el sentit que “s’harmonitzin les relacions entre els partits”, sense voler que “s’elimini el govern”.\nL’Elisa, una noia jove, ens simplifica el missatge afirmant que “en democràcia, el que toca és anar a votar”, un missatge que també ens difon una dona gran que assegura que “avui és una gran oportunitat perquè hi hagi una Assemblea Nacional plural, equilibrada, on tothom pugui opinar”.\nDeixem el barri de La Esmeralda i baixem a San Diego poble, a la plaça, al costat del col·legi Queipa. Allà la cua dóna una volta a l’illa, i pel terra hi ha tot de propaganda de Primero Justicia, partit opositor i molt bel·ligerant contra el govern. La Geraldine, de 29 anys, ens ensenya contenta el dit tacat de tinta, marca definitiva que ja ha votat. Ella vol “una AN equilibrada, on no tot sigui dels chavistes, que tothom tingui veu i se’ls escolti. Que es prenguin decisions justes”. Per acabar, ens confessa un desig: “que a Chávez el facin fora el 2012!”.\nL’Alexander, de 39 anys, encara no ha votat, però se’ns ofereix per donar-nos la seva opinió. “Chávez és un dictador; el govern no té ningú que el reguli”, i comença a posar-nos exemples per criticar el govern. El cert, però, és que algunes de les crítiques són mentides que naltros mateixos ja podem comprovar, i d’altres, com “la brutícia i deixadesa dels carrers”, és cosa del seu alcalde. Al final, però, encara ens deixa més bocabadats. Després d’una bona estona criticant, assegura: “Però també cal pensar en tota aquesta gent que no té res, i a qui les polítiques que ha implementat afavoreixen. Si Chávez marxa, aquestes polítiques s’acabaran. El millor seria que el president seguís manant, però amb algú que el reguli”. Curiós opositor.\nDe fet, aquesta valoració positiva de la pluralitat dins l’AN és compartida pel Rubén, enginyer civil de 54 anys. “És important que la gent valori aquestes eleccions, i que vostès puguin veure que aquí hi ha democràcia”. Aprofita per fer una crítica als mitjans de comunicació espanyols, “que estan descontextualitzant” la realitat del país. Assegura que ara els consumidors estan protegits per l’Estat enfront dels bancs, per exemple, i que “a Veneçuela s’està construint una nova visió de la salut, l’educació i el treball”.\nAl migdia, un fortíssim i espantós aiguat escombra la gent cap a casa. A la tarda, ens deixem caure pel barri de Campo Solo, al col·legi que duu el mateix nom. En Richard, de 24 anys, espera que les eleccions “serveixin per millorar el país”, mentre desitja “que els partits no es barallin”. Una noia de 18 anys celebra haver pogut votar per primer cop, mentre el col·legi tanca prop de 19h; l’hora oficial era a les 18h, però no es tancarien mentre hi hagués cua.\nAbans de marxar, ens trobem un educador, ja jubilat, l’Ángel, qui ens parla dels canvis que ell mateix ha viscut. “Abans, a les eleccions, als militants del PCV se’ns arraconava, no podíem supervisar. Abans hi havia por, i els militars eren els responsables d’introduir-la. Ara ells són els garants de la seguretat”. Ens parla del procés bolivarià, assegurant que es tracta d’un “procés constant, on tothom realitza processos electorals, no només cada 5 anys, sinó a tot arreu: als consells comunals per construir escoles, etc.”. En aquest sentit, destaca que les recentment creades escoles bolivarianes asseguren el 75% de l’alimentació dels nens i nenes: esmorzar, dinar i berenar. Respecte el resultat electoral, assegura que “perdre és retrocedir”, però també afirma rotundament una altra cosa: “Si perdem, l’oposició tindrà un gran problema, perquè ja no es trobarà un poble submís”.\nJa de camí a casa, parem a la botigueta que hi ha a prop per parlar-hi amb en Manuel, el dependent. “Com més eleccions hi hagi, millor, això demostra que som una societat avançada”, assegura, i afegeix que “amb aquestes eleccions, els diferents criteris s’enrumbaran millor”. Finalment, un altre avís per als mitjans de comunicació espanyols: “cal que a Espanya diguin la veritat, que hi hagi més comunicació. No pot ser que en un món tant modern, es tergiversi la veritat d’aquesta manera. Cal dir què és bo i què és dolent, però sense faltar a la veritat, sense manipular”.\n« De la humilitat d’un home a la transcendència històrica\n“Res no ens deturarà per construir la pàtria socialista” »\nYou are currently reading Un diumenge d’eleccions a San Diego at a destemps.


Torrent aspira a invertir 6,5 milions d'euros a la ciutat gràcies als fons europeus Next Generation EU | Periódic local L' Opinió de Torrent\nL'Ajuntament ha presentat projectes en matèria de Mobilitat Sostenible i Digital, en una nova fase de conversió en zona de vianants del barri històric de l'Alter, en comerç i mercats i en la formulació del Pla d'Acció Agenda Urbana Torrent, que podrien ser subvencionats fins a quasi els 5 milions d'euros\nL'Ajuntament de Torrent continua treballant en projectes i iniciatives que permeten a la ciutat continuar avançant en la construcció del Torrent del futur. El consistori ha formulat fins hui diverses sol·licituds de subvencions en diverses línies d'actuació dependents dels fons europeus de recuperació i resiliència Next Generation EU, que les seues primeres convocatòries van ser plantejades el mes passat.\nEn total, aquestes ascendeixen a un total de 6.506.948 euros, amb una aportació municipal d'1.552.721 euros i prop de 5 milions d'euros provindrien de fons europeus, actuacions totes elles que compleixen els criteris impulsats per la UE.\n“Vam demostrar una vegada més el compromís de l'equip de govern municipal quant a la planificació de la ciutat, amb un treball integral que abasta totes les línies de desenvolupament, aprofitant tots els recursos i possibilitats al nostre abast. En aquesta ocasió, gràcies a noves línies de finançament dels fons europeus de recuperació, als quals aspirem complint amb les directrius que ens marquen des d'Europa, amb projectes i inversions en modernització i digitalització de serveis i en el desenvolupament urbà sostenible de la ciutat”, ha exposat el regidor d'Estratègia i Innovació, Andrés Campos, qui ha enumerat les quatre línies principals per als quals el consistori ha sol·licitat aquestes subvencions.\nLa primera basada en el desenvolupament de projectes sobre mobilitat sostenible i digital, que compten amb un import total per a les actuacions de 4.280.576,75 euros, dels quals l'aportació municipal seria d'1.096.676,69 euros i la subvenció sol·licitada de 3.183.900,07 euros.\nLa conversió en zona de vianants del barri històric de l'Alter seria l'eix d'actuació de la segona línia de finançament sol·licitat, amb un import d'actuació total d'1.686.372,93 euros (dels quals 432.045,96 euros d'aportació municipal).\nD'altra banda, s'ha plantejat una actuació, amb un import de 310.000 euros i una subvenció sol·licitada de 186.000 euros, en accions de comerç i mercats, i import total d'actuació de 200.000 euros subvencionable al 100% en la formulació del pla d'acció de l'agenda urbana, amb actuacions ja planificades que anirien destinades a la digitalització dels indicadors en les rutes escolars intel·ligents o la modernització i *domotización de serveis en edificis públics.\nD'aquesta manera, en cas de ser aprovades aquestes subvencions, l'Ajuntament de Torrent podria abordar operacions com la compra de 100 bicicletes elèctriques i l'adaptació i incorporació de noves zones d'estacionament per a les bicis, així com la instal·lació de nous punts de recàrrega; la formalització del Smart pàrquing o la creació de pàrquings dissuasius; la creació d'un *market plau, per a coordinar amb el comerç local la implementació de nous models de venda i distribució en línia, amb punts de lliurament intel·ligents, la implantació d'una xarxa wifi en els mercats municipals i un programa de formació per als comerciants; o la conversió en zona de vianants de huit nous vials en el barri de l'Alter, entre altres.\nEl programa Next Generation EU contempla un Pla de Recuperació que contribuirà a reparar els danys econòmics i socials causats per la pandèmia. Espanya rebrà 140.000 milions d'euros d'aquests fons europeus en els pròxims set anys. Per a 2021, el Govern ha avançat en els Pressupostos Generals 26.634 milions, dels quals 10.793 milions seran gestionats per les autonomies i 1.483 milions per les entitats locals. Les corporacions podran destinar aqueixa quantia a projectes madurs en àmbits de la seua competència, com la mobilitat urbana, la modernització de l'Administració, l'educació, l'ocupació i els serveis socials, l'accés a l'habitatge i l'edificació sostenible.\nCompromís denuncia una despesa de 500.000 euros en hores extres de la policía


Inici BOTIGUES DE FUTBOL EUROPEU Jugadors espanyols de futbol Xavi Hernandez Childhood Story Plus Untold Biografia Dades\nLB presenta la història completa d'una llegenda del Barça més coneguda pel sobrenom; "El mestre de les marionetes". El nostre Historial de la Infància de Xavi Hernández, més dades de Biografia Inèdita, us acosta als esdeveniments notables de la seva infància fins a la data. L'anàlisi consisteix en la seva història de vida abans de la fama, la vida familiar i molts esdeveniments poc coneguts sobre i OFF.\nSí, tothom sap sobre les seves habilitats però pocs consideren Xavi Hernandez Bio, que és bastant interessant. Ara, sense més adéu, comencem.\nXavi Hernandez Childhood Story Plus Untold Biografia Dades: Primers anys\nXavier "Xavi" Hernández Creus va néixer el 25 de gener, 1980 a Terrassa, Barcelona, Catalunya. Va néixer de la seva mare, Maria Mercè Creus i pare, Joaquim Hernández (exjugador de futbol).\nDes de la primera infància, estava molt desitjat pel joc i va veure molts partits de futbol anglesos. Xavi va demostrar unes habilitats atlètiques impressionants des de molt jove. Ambdós pares van ajudar a Xavi a prendre les decisions correctes en els moments clau, tot guiant-lo per seguir el camí de la vida de la manera correcta.\nEncara que va ser inspirat inicialment pel seu compatriota Pep Guardiola a Barcelona.\nXavi Hernandez Childhood Story Plus Untold Biografia Dades: Resum de la carrera professional\nXavi es va unir a la Masia, l'acadèmia de formació del FC Barcelona, a l'edat 11.\nUn ràpid ascens a les files de l'acadèmia va guanyar al migcampista un lloc al 1997-98, que va guanyar la seva divisió per guanyar una promoció.\nQuan Xavi era 19, gairebé va signar a Milà. El seu pare va lliurar el "Sí" a ell, però va dir la seva mare "Si Xavi surt de Barcelona ho faré"\nXavi es va oblidar de la idea i va mantenir la seva progressió a Barcelona. Un rendiment impressionant sostingut va fer que es convertís en membre clau de l'equip guanyador del títol de Louis van Gaal.\nXavi ha acabat la seva temporada de debut amb partits de 26 jugats i guanyant la lliga espanyola. També va ser nomenat jugador 1999 de la Lliga de l'any. Xavi es va convertir en el principal jugador de la temporada després d'una lesió de Pep Guardiola en la temporada 1999-2000.\nVa continuar progressant i va ser nomenat Jugador Espanyol de la Lliga de l'Any en 2005. Una vegada més, després de ser nomenat Jugador del Torneig a Euro 2008, Xavi va parlar amb el Bayern de Munic sobre una transferència, però el nou entrenador del Barcelona, Pep Guardiola, ho va convèncer que era molt important per al club perquè es marxés.\nA 9 de juny de 2010, Xavi va signar un nou contracte de quatre anys amb el club, que es pot renovar automàticament fins a 30 June 2016 en funció del nombre de partits jugats. Va tenir una justa retirada de Barcelona.\nA 21 maig de 2015, Xavi va anunciar que s'uniria al club Qatari Al Sadd al final de la temporada 2014-15 en un contracte de tres anys.\nSegons el seu agent, el tracte implicaria que es converteixi en un ambaixador de la 2022 FIFA World Cup al país, i també comenci les seves qualificacions d'entrenador. El 10 de novembre de 2017, Xavi va dir que es retiraria al final de la temporada 2017-18 i que més tard continuaria una carrera d'entrenador.\nXavi Hernandez Childhood Story Plus Untold Biografia Facts-Vida familiar\nProcedent d'una família de futbol significa que sou rics. Això és degut a que els professionals del futbol estan ben pagats. Aquest és el cas de Xavi. Prové d'un rica família familiar de futbol. Aquí, us donem detalls sobre la seva família.\nPare: Joaquín Hernández García, el pare del FC Xavi és un jugador retirat de Mèxic. Va començar la seva carrera futbolística a Terrassa i, a l'edat de 18, va ser membre de l'equip de Primera Divisió de Sabadell.\nDesprés de la seva possessió amb Sabadell, va jugar en diversos clubs, inclòs el FC Barcelona on més tard va jugar el seu fill. Quan Joaquín es va retirar del joc actiu, va entrenar diversos equips catalans, alguns d'ells a la Tercera Divisió. És vist com un mentor del seu fill Xavi.\nMARE: Maria Mercè Creus és la mare de Xavi. El veterà centrecampista del FC Barcelona va revelar una vegada "Guerra" amb la seva mare el va impedir abandonar els gegants catalans en el passat. "He tingut ofertes en el passat per sortir, però sempre ha insistit que el meu lloc està aquí a Barcelona, que estic millor a casa, perquè tinc èxit a Barcelona i moltes vegades ha treballat molt per assegurar-me que em quedi". ell va dir Sky Sports via futbol Laduma..\n"Quan jo era 18 ..., teníem una espècie de" guerra "a la meva casa per evitar que em marxés. La meva mare sempre ha estat molt obstinada sobre mi al Barça.\n"Especialment durant temps difícils per a mi i el club, com quan vam anar quatre o cinc anys sense guanyar res. Quan no vaig creure en mi mateix, no vaig pensar en el futbol i jo estava buscant canviar tot, era difícil. Però entre la meva obstinació i la meva mare insistint que jo should estar a Barcelona i tenir èxit aquí, tot va sortir bé al final ". Va dir el llegendari migcampista.\nSIBLINGS: Xavi té un total de germans 5; Ariadna Hernández (germana), Dianalaura Hernández (germà), Oscar Hernández (germà), Alex Hernández (germà) i Dianalaura Hernández (germà).\nXavi Hernandez Childhood Story Plus Untold Biografia Dades: Vida de relació\nUn informe recent en línia al Perú Lliure afirma que els companys d'equip de Barcelona i Espanya, Xavi Hernández i Carles Puyol, estaven enamorats de la mateixa noia. És la periodista de moda Nuria Cunillera. Tots dos van lluitar per ella a 2012.\nL'informe Libero diu que ambdós jugadors havien acabat les seves relacions amb les seves respectives amigues en aquella època i es va enamorar de l'hottie Cunillera després. Puyol probablement sabia que la Cunillera es podia inclinar cap a Xavi i encara perseguia el seu interès per la senyora.\nLa situació amenaçava de refredar-se quan els dos jugadors es van enfrontar i gairebé van arribar a cops a Cunillera. Afortunadament, les coses no van sortir de la mà. No obstant això, els dos jugadors no han estat en el millor dels termes des que es va produir l'incident lleig.\nVa ser Xavi qui més tard va demanar ràpidament a Núria Cunillera mans en matrimoni. Tots dos van celebrar el seu matrimoni en 2013. Va ser una cerimònia a la qual van assistir la majoria dels seus companys del Barça.\nLa cerimònia va comptar amb la presència de la majoria dels companys de Xavi de Xavi inclosos Lionel Messi, Andrés Iniesta, Cesc Fàbregas, Jordi Alba, Victor Valdés, Javier Mascherano i Pedro Rodríguez. No obstant això, Puyol no va assistir a la funció. Suposo que saps per què.\nLa seva filla, Àsia, va néixer el gener 3, 2016.\nXavi Hernandez Childhood Story Plus Untold Biografia Dades -Per què va deixar el Barça\nSegons el seu pare, Joaquim Hernández, "Xavi no surt de for econòmic reafills: "No està per diners". Crec que no ha gaudit del futbol durant els dos últims anys. Va haver-hi situacions difícils al camarín i com a capità, va patir una fatiga important ".\nEl jugador va admetre a la roda de premsa que era el moment adequat per sortir. "Vaig haver d'esperar fins que les coses anessin millor per sortir per la porta gran". Xavi va esgotar algunes llàgrimes després de dir els seus últims adéus.\nXavi Hernandez Childhood Story Plus Untold Biografia Dades -El que serà recordat per\nPer ser un dels millors migcampistes centrals de tots els temps\nPer la seva capacitat de trobar i explotar l'espai com a creador de jocs. Com va dir, "Això és el que faig: busqueu espais. Tot el dia. Sempre estic mirant ". Trobar espai, apareix per rebre un company d'equip i després moure la pilota, amb el seu entrenador Pep Guardiola posant-ho. "Tinc la pilota, tinc la pilota, tinc la pilota, li dono la pilota".\nPer la seva visió, identifica un pas exacte i un control de pilota de classe mundial que li ha permès dictar el flux de joc mentre rares vegades renuncia a la possessió.\nPer ser l'únic jugador del Barça amb la majoria de trofeus importants (25) i la majoria dels títols de lliga (8). Ha guanyat més trofeus (28) que qualsevol altre jugador espanyol de la història.\nEns esforcem per la precisió i la justícia. Si veus alguna cosa que no es veu bé en la nostra història i bio biografia de Xavi, si us plau contacta amb nosaltres!\nData de modificació: 9 de maig de 2020\nMarcos Alonso Childhood Story Plus Untold Biografia Dades


Rachel Valdés va mantenir una relació amb Mick Jagger\nLa parella d'Alejandro Sanz, Rachel Valdés, va mantenir un idil·li amb Mick Jagger\nRachel recorda amb molt d'afecte aquella etapa de la seva vida\nper Redacció dimecres, 16 d’octubre 2019 - 09:49h\nRachel Valdés va mantenir una relació amb Mick Jagger | CatalunyaDiari.cat\nL’actual parella d’Alejandro Sanz, Rachel Valdés, hauria tingut un passat sentimental bastant agitat tot i la seva joventut. A la cubana, que ara té 30 anys, se l’ha relacionat recentment amb el cantant Mick Jagger, amb qui va mantenir una relació fa uns anys segons el mitjà ‘Corazón’. Mick Jagger hauria quedat profundament enganxat a ella, fins al punt que hauria viatjat habitualment a Cuba només per poder veure-la; una relació que van mantenir en secret i que només va transcendir al seu cercle més íntim d’amistats.\nPer la seva banda, la cubana hauria afirmat en diverses ocasions als seus amics, que estava molt enamorada del cantant, de 76 anys, i que no es tractava només de passió o fascinació per la seva mítica figura. Al final, van posar punt final a la seva relació pels múltiples compromisos professionals del cantant, però Rachel Valdés continua guardant un record molt bonic d'aquella etapa i es refereix a ell afectuosament amb el sobrenom de 'El abuelito'.\nMick Jagger va estar molt enamorat de l'artista cubana | CatalunyaDiari.cat\nTambé va mantenir una relació amb el cantant Marc Anthony\nLes aventures amoroses de Rachel Baldés no acabarien aquí, ja que també ha sortit a la llum que va mantenir un breu però intens idil·li amb el cantant Marc Anthony. De fet, durant el 2016, Rachel va aparèixer en el videoclip de la cançó del cantant 'Traidora', la lletra de la qual, segons apunten les males llengües, està basada en la seva vida.\nPosteriorment, Rachel va conèixer un prestigiós advocat català, representant d’importants futbolistes, amb qui va tenir un fill, i amb qui manté actualment una relació cordial pel benestar del seu fill.\nRaquel Perera, molesta per la nova relació d'Alejandro Sanz\nRachel Valdés, el nou amor del cantant Alejandro Sanz\nRosana esclata i envia una indirecta a Toñi Moreno\nEl dineral mensual que cobra cada mes Chabelita


En el sorteig es van conèixer les baixes de les 4 nacions que Andorra te com a principal referencia que son Irlanda, Gran Bretanya, Malta i Armènia; tot plegat ha provocat que el principat s'enfronti a les seleccions de Xipre i Bulgària, equips amb els que ja es van trobar els andorrans en l'ultima edició del “Emerging Nations” de Bulgària l'any 2017.\nDues seleccions destacades per la seva velocitat, que tenen com a objectiu arribar a la fase classificatòria del Campionat d'Europa 2024.\nA l'altre costat de la taula, les seleccions de Geòrgia, Moldàvia i Azerbaidjan, han quedat emmarcades al Grup B. Tres seleccions que destaquen pel seu joc dur, característic dels països de l'Est d'Europa.\nPel que fa als partits, Andorra s'estrena el proper 15 de juny contra la selecció de Xipre i el 16 jugaran el seu segon partit contra la selecció búlgara capitanejada per l'extrem del Chartres Metropole Handball, Svetlin Dimitrov. Les fases classificatòries tindran lloc el 18 i 19 de juny al Olympic Handball Arena de Tbilisi.\nPer la banda de l'equip tricolor destaca que: “Nosaltres partim amb jugadors que passen a junior aquest any i hem pogut fer un grup de treball de 14 jugadors amb diverses qualitats i en certs casos amb una dilatada experiència a nivell internacional, que ens farà combinar noves tàctiques de joc.”\nReferent al grup B, Aguilar posa l'accent en Azerbaidjan i en el cas de que toqui en la fase classificatòria “hem de competir bé, ha estat un any ple de dificultats pel Covid-19 i estem molt contents de poder disputar aquesta competició. Esperem fer un bon paper, que ens permeti veure a quin nivell estem en l'handbol nacional.”\nTambé lamenta l'absència dels rivals directes que no poden venir per la impossibilitat de treballar abans del torneig degut a la situació sanitària. “Son rivals amb els quals podem competir, ja que estan en un nivell molt similar al nostre, es una llàstima.”


Policies de protesta a l'Ajuntament - Diari de Terrassa\nTensió pels canvis planejats per la direcció\nDesenes d'agents s'han concentrat avui al raval de Montserrat / NEBRIDI ARÓZTEGUI\nVan prometre soroll i n’hi ha hagut, i força, amb una botzina que ha sonat durant gairebé una hora, sense parar. Desenes de policies municipals s’han concentrat aquest divendres al matí al Raval de Montserrat, davant de l’Ajuntament, en una mesura més de protesta contra els canvis que la direcció del cos vol impulsar, sobretot per potenciar la policia de barri, modificant unitats. Els agents han mostrat tres pancartes: dues demanaven la dimissió del regidor de Policia Municipal i Seguretat, Xavier Fernández Rivero, i una altra recordava que el cos és “la policia de Terrassa, no de Tot per Terrassa”, en referència al partit que governa la ciutat juntament amb ERC. El sindicat convocant de la manifestació, l’SPL-CME, majoritari a la policia egarenca, demana que l’Ajuntament esperi al juliol del 2022 per afrontar els canvis, quan disposi d’una desena de nous agents. La direcció del cos manté la seva proposta i diu que seguirà treballant per arribar a una entesa amb la plantilla.\nFOTOS | Manifestació de policies municipals a l’Ajuntament\nPart dels agents presents a la protesta ha pujat al saló de plens, on se celebrava el plenari de pressupostos, i durant uns minuts ha desplegat cartells. Dilluns passat, una assemblea que va comptar amb la participació de més de 100 policies va rebutjar per unanimitat la proposta del govern i va decidir no fer més hores extres i preparar protestes, com la d’aquest divendres. La convocatòria clamava “contra la supressió arbitrària de torns i l’incompliment de l’acord de funcionaris”. El sindicat afirma que més del 50% de l’actual policia de barri demana deixar la unitat i en el nou torn d’aquesta secció “el 100% d’agents hi van obligats”. Els canvis profunds es volen adoptar “de manera unilateral i sense respectar els terminis del conveni”, i eliminant torns essencials. L’SPL-CME destaca l’eliminació, per exemple, del torn de matí de la unitat de motoristes.\nTot i això, la direcció ha deixat de banda algunes propostes inicials, com l’ampliació horària del torn dels agents de barri fins el tancament de comerços (ara es trauran agents del torn partit per incorporar-los al de la tarda) i la reducció a la meitat de la unitat d’informació.\n“No ens oposem a la policia de barri, pero el seu reforç com està plantejat no respon a una necessitat urgent sinó a un programa electoral. A més, la direcció ho vol imposar sí o sí l’1 de gener i nosaltres demanem que esperin al juliol, quan s’hi incorporin deu agents nous. Hi ha companys que s’han gastat 3.000 euros de la seva butxaca per a formació personal en una unitat, com la de reconstrucció d’accidents, de la qual els volen treure. Només porten dos anys a la unitat i el conveni recull que la permanència ha de ser de sis anys”. Així ha resumit Justiniano Villarán, president de l’SPL, l’estat actual de la situació des de la vessant de la plantilla. L’Ajuntament, en un comunicat, defensa el seu model de reorganització, en el qual “s’està treballant des del passat mes de juny”.\n“Des del primer moment, la reorganització del cos es va voler impulsar de forma consensuada amb els representants dels i les agents, i fins al dia d’avui estem oberts a trobar el punt d’entesa entre les directrius polítiques i la conciliació laboral de la plantilla”, diu Antoni Flores, intendent major de la policia. S’han celebrat mitja dotzena de meses tècniques per debatre les propostes i la intenció de la direcció, afirma l’Ajuntament, és aplicar un pla pactat amb totes les parts implicades.\nLa darrera proposta dels responsables policials és “la d’aconseguir una millora i una optimització de la plantilla, que juntament amb la previsió d’incorporació de vuit nous agents a principis del mes de desembre, permetria impulsar la policia de barri”, Segons Flores, “en cap cas es preveu cap supressió de cap unitat, sinó que estem davant d’una reorganització que dotaria la ciutat d’una policia adaptada als temps actuals, més propera a la ciutadania”. El govern indica que l’SPL va abandonar la darrera mesa de negociació, el 16 de novembre, però la direcció ha continuat el procés amb la resta de representants: UGT, CSIF i CCOO.\nTemes:Ajuntament de Terrassa, Antoni Flores, CCOO, Csif, Justiniano Villarán, Policia Municipal, Raval de Montserrat, SPL-CME, Terrassa, Ugt


El CN Reus Ploms engega un programa solidari de recollida de roba i material esportiu | Reusdigital.cat diari de Reus. Notícies i actualitat del Camp de Tarragona\nLes aportacions són obertes a tothom\n25 de Gener de 2021, per Redacció/ M.B.\nCartell del programa 'El plomista solidari'\nEl CN Reus Ploms ha fet una crida a la solidaritat per tal que qui ho vulgui lliuri roba, sabatilles i material esportiu que no usi. En el marc del programa 'El plomista solidari', el club té previst entregar tot allò que reculli a entitats i associacions del teixit social. Tot plegat, s'ha explicat als perfils de la xarxa dels Ploms, "per tal que tothom tingui l'oportunitat" de gaudir del necessari per a la pràctica esportiva en un context tan delicat com és l'actual, a causa de la covid-19.\n'El plomista solidari' és un projecte obert a tothom, no només als socis i als atletes del Ploms, i es mantindrà actiu d'ara en endavant. L'objectiu és el de potenciar "el valor de la solidaritat" a través també del lliurament d'altres objectes, com contes, jocs de taula, i joguines. "Fes-te donant i penja't la medalla a la solidaritat", s'anima des del club.\nUn jurat format per integrants de la junta directiva del CN Reus Ploms, "personalitats convidades" i els professionals de l'entitat determinarà a quines entitats i associacions es lliurarà el que es reculli. En aquesta línia, això sí, s'ha avançat que les organitzacions destinatàries del material seran, "preferiblement, d'àmbit local i comarcal".\n'El plomista solidari'


El Festivern fa el cim - El Temps\nEl festival referent de l'escena valenciana en hivern se supera novament. L'emotiu acomiadament de Los Chikos del Maiz, la carpa plena de gom a gom no només en les actuacions de la nit de cap any i que les entrades s'hagen esgotat poques hores abans d'acabar l'última jornada musical mostren la maduresa d'un esdeveniment que bat rècords any rere any.\nEl record de l'edició passada del Festivern podia jugar-li una mala passada al serial de concerts d'enguany. L'última actuació de La Gossa Sorda al festival de Tavernes de la Valldigna (La Safor), l'ampliació de les zones d'acampada, la presència de referents del panorama estatal com ara Boikot o Juantxo Skalari i que les entrades s'esgotaren poques hores abans de començar l'última jornada musical del festival eren fets força insuperables. El Festivern, però, els ha desmuntat. S'ha superat.\nLa maduresa de l'escena valenciana amb grups com Auxili i Atupa han assegurat que el públic més juvenil omplira la carpa de gom a gom. I les actuacions de Talco, La Raíz, Train to Roots, i, en especial, de Los Chikos del Maíz, en el seu últim concert abans de plegar, han estat decisives perquè per segona vegada el cartell d'entrades esgotades s'haja penjat quan els primers concerts de la nit de cap any feia res que havien començat. El Festivern ha fet el cim, i sense comptar amb els dos grans referents de l'escena valenciana en aquest moment: Aspencat i Zoo.\nSi a l'edició 2015/2016 durant els dies previs a la gran nit del 31 la carpa no va acabar d'omplir-se en la seua totalitat, la presència de La Raíz ho ha aconseguit enguany. Al ritme del seu ska barrejat d'altres estils, milers de persones van vibrar d'ençà que el tema d'introducció del nou disc Entre poetas y versos ha començat a sonar. Que cançons com ara 'Elegiré' o 'Noches en Babylon' foren corejades a cappella pel públic mostra com moltes de les cançons han passat a ser autèntics himnes. Tot i que la carpa del festival va buidar-se només va deixar de sonar La Raíz, el reagge dels italians Mellow Mood i el reggaeton feminista de Tremenda Jauría van garantir la festa tot seguit.\nL'acampada del Festivern va ampliar-se enguany. Amb tot, va ser necessari obrir una segona zona d'acampada//Adolf Boluda.\nAmb l'actuació dels barcelonins Pirat's Sound Sistema va començar l'última jornada. Les seues melodies pausades despertaren els records dels més veterans i serviren d'entrant per a l'èxtasi pre-2017 que suposà l'actuació d'Atupa. Les disculpes pels tics masclistes d'algunes de les seues lletres reflectiren la sincera actuació d'un grup que va fer les delícies del públic més jove, tot i els problemes de so que van sorgir a les acaballes de la seua actuació.\nDesprés de menjar-se el raïm i celebrar les campanades, Los Chikos del Maiz realitzaren la seua darrera actuació. Amb una posada en escena per a l'ocasió i amb agraïments constants al públic que els ha acompanyat durant aquests anys, les veus de Toni el Sucio i El Nega foren dues més d'un públic entregat en el comiat més emotiu. Els càntics de «Tot el poder per als soviets» feren el cim d'una actuació que posava fi a una trajectòria de més d'una dècada damunt dels escenaris, i que suposava l'escletxa valenciana en el rap estatal: el retorn als temes polítics en detriments d'altres qüestions. «Ens vegem a les lluites, al carrer», foren les últimes paraules del grup.\nAuxili va evitar que la festa s'aturara. Cançons com ara 'L'ona', 'Instants Cremats' o 'Revoltes' foren aclamades, especialment, pel públic més jove, totalment entregat a cada tema. 'Foc i vent', el single del Festivern d'enguany, arredoní una altra actuació del grup de moda al País Valencià. I fou un primer plat de luxe per al segon plat fort de la nit: Talco. Els italians, amb el seu ska vertiginós i sense treva, es posaren el públic a la butxaca. La interpretació de 'Bella Cio', 'La Dantza dell'auttuno rossa' i 'La Mano de Dios' foren els moments més àlgids d'una actuació que va tancar-se amb Silent Town, el single del seu últim disc.\nTrain to Roots va recollir el testimoni dels seus compatriotes. Les seues melodies pausades, però alhora vibrants, van mantenir la festa a la carpa, i foren la cirereta del pastís per als amants del reagge. 'Shame' i 'Hot Situacion' tancaren una actuació que va deixar pas a Dr. Prats i Dj Plan B, els encarregats de posar fi a un festival que és més que música. I que, de nou, s'ha superat. L'escena valenciana marcant una vegada més l'inici del nou any.


El Fòrum Global de l’OCDE reconeix les millores en transparència i intercanvi d’informació fiscal - FÒRUM.ad\nEl 13/11/19 19:41\nEl Fòrum Global sobre Transparència i Intercanvi d’Informació Fiscal de l’Organització de Cooperació i Desenvolupament Econòmic (OCDE) ha publicat l’informe d’avaluació de la segona ronda de la Fase 2 d’Andorra. La nota general atorgada al Principat és de “largely compliant” o, el que és el mateix, d’acompliment en gran mesura. La qualificació ha millorat substancialment des que es va analitzar la primera ronda de la fase 2 el 2014 i en aquell moment es va determinar que era d’acompliment parcial (partially compliant).\nLa reunió de revisió de l’informe d’avaluació d’aquesta segona ronda va tenir lloc el passat 2 d’octubre a la seu de l’OCDE, a París, i hi va prendre part una delegació andorrana formada pel secretari d’Estat d’Afers Financers Internacionals, Marc Ballestà; el director general de l’Agència Tributària, Albert Hinojosa; el director de la UIFAND, Carles Fiñana; un tècnic d’aquest organisme, Gerard Prats; i l’assessora en matèria d’intercanvi d’informació fiscal, Meritxell Salvat.\nEl text presentat analitzava la implementació efectiva dels estàndards en transparència i intercanvi d’informació en matèria fiscal tenint en compte la nova metodologia aprovada el 2016, que fa èmfasi en l’accés a la informació per part del beneficiari efectiu. Ja en aquesta reunió, l’OCDE va posar de manifest la clara millora d’Andorra en tots els aspectes avaluats i la qualitat de les dades aportades pel Principat. Així, els avaluadors van aprovar-lo en lectura única i sense la necessitat de revisar de nou el text, com sí que sol ser habitual.\nAixí, dels 10 indicadors que s’analitzen en l’informe, Andorra ha aconseguit millorar la puntuació en 5 d’ells i també en 6 ja té el màxim reconeixement possible (compliant). Si en la primera ronda de revisió, el 2014, hi havia 4 indicadors que se situaven en acompliment parcial (partially compliant), ara ja no hi ha cap punt que es qualifiqui d’aquesta manera. En tots es té, com a mínim, la puntuació d’acompliment en gran mesura (largely compliant).\nD’aquesta manera, el Govern veu recompensat l’esforç d’impulsar, ara fa 10 anys, un procés de transformació cap a la transparència, els estàndards internacionals d’informació fiscal i la consolidació d’un marc normatiu, fiscal i econòmic modern i equivalent al dels països veïns.\nNotícia Anterior: Tanca el pavelló d’Andorra a la 58a Biennal de Venècia per les inundacions\nSegüent Notícia: Andorra Turisme preveu unes despeses de prop de 17,5 milions d’euros en l’exercici 2020


La majoria de mascaretes de supermercat són eficaces, segons l'OCU\nmascaretes, supermercat, coronavirus\nDiverses persones protegides amb mascaretes fan cua a l'entrada d'un supermercat.\nLes venudes al Mercadona, Dia, Lidl i Aldi superen el 98% de filtració\nActualitzada 16/07/2020 a les 10:54\nLa majoria de les mascaretes higièniques i quirúrgiques d'un sol ús de venda en supermercats tenen una molt bona eficàcia de filtració, superior al 95%, segons un estudi de l'Organització de Consumidors i Usuaris (OCU).\nL'organització ha analitzat diversos models a la venda en grans cadenes de supermercats, en concret, vuit d'un sol ús i tres reutilitzables, amb la finalitat de comprovar la seva eficàcia real de filtració i comparar la qualitat general de les màscares més barates, tant higièniques com quirúrgiques.\nL'estudi conclou que gairebé totes les mascaretes d'un sol ús analitzades comparteixen una molt bona eficàcia de filtració (superior al 95%), són relativament còmodes, resistents i tenen un preu similar, que ronda els 0,60 euros per unitat.\nQuatre d'elles, fins i tot, superen el 98% de filtració, que són les comercialitzades per Mercadona, Dia, Lidl i Aldi.\nEn les màscares reutilitzables analitzades, l'eficàcia de filtració és inferior, encara que ronden o superen el 70%, una xifra que OCU considera acceptable per a aquesta categoria d'acord amb els límits que en aquests moments discuteix el comitè de normalització europeu.\nDesprés de cinc rentades amb detergent a 60 °C, l'eficàcia de filtració varia entre el 68% i el 86% que obté la millor de les analitzades, la distribuïda per Consum.\nOCU insisteix a les administracions públiques sobre la necessitat d'oferir màscares gratis, almenys per al 10% de les famílies que segons una enquesta recent tenen serioses dificultats per a arribar a final de mes.\nComenta el contingut : La majoria de mascaretes de supermercat són eficaces, segons l'OCU


Cimalsa tancarà el 2019 amb dues plantes fotovoltaiques en CIM La Selva i CIM El Camp – El Mercantil\nCimalsa tancarà el 2019 amb dues plantes fotovoltaiques en CIM La Selva i CIM El Camp\n"Són els primers passos per a consolidar una nova línia de serveis que, en menys de quatre anys, s'haurà desenvolupat al 100%", ha explicat la companyia\nCIM La Selva-Girona\t| Cimalsa\nL’empresa pública catalana Cimalsa disposarà a final d’any de dues noves instal·lacions de producció fotovoltaica en les plataformes logístiques de CIM La Selva-Girona i CIM-El Camp (Tarragona-Reus). “Aquests són els primers passos concrets encaminats a consolidar una nova línia de serveis que, en un termini inferior a quatre anys, s’haurà desenvolupat al 100%”, ha manifestat la companyia presidida per Enric Ticó. L’objectiu és cobrir les necessitats d’autoconsum, de les empreses instal·lades interessades i també la comercialització d’aquesta energia a tercers.\nEl primer desenvolupament correspondrà a CIM La Selva-Girona, en la qual s’estudiarà no només la instal·lacions de plaques sobre les naus, sinó que també es valora la possibilitat de fer-ho sobre sòl. Amb posterioritat, es desenvoluparà la instal·lació fotovoltaica en la CIM El Camp.\nActualment, Cimalsa gestiona uns actius en les diferents centrals de mercaderies (CIM), aparcaments, immobles logístics i estacions d’autobusos amb un potencial generador elèctric de 33.800 MWh/any. Aquesta producció, a preus actuals, suposa uns ingressos potencials pròxims als 1,5 milions d’euros anuals, segons càlculs de l’empresa pública.\nDins d’aquest programa de desenvolupament d’energies renovables, que s’alinea amb les polítiques contra el canvi climàtic impulsades des del departament de Territori i Sostenibilitat de la Generalitat de Catalunya, Cimalsa també està incorporant, de forma progressiva, punts de recàrrega per a vehicles elèctrics. Aquesta estratègia per “les energies renovables i la millora de la qualitat ambiental de l’entorn” forma part de “un pla generalista i ambiciós en el qual es contempla l’aprofitament de fonts d’energia com l’eòlica, geotèrmica o la biomassa, entre altres”.\nCIM La Selva-Girona


El Consell es posa a la disposició del sector i sol·licita la coordinació de països i institucions per a desbloquejar i aclarir la complicada situació\n23 de desembre de 2020 (15:38 CET)\nEl conseller de Política Territorial, Obres Públiques i Mobilitat, Arcadi España, ha mantingut aquest dimecres una reunió amb representants de la Federació Valenciana d'Empresaris del Transport i la Logística (FVET), per a analitzar, en les seues paraules, "la difícil situació dels transportistes valencians atrapats des del diumenge a la nit a Dover, en vorals de carreteres i aeroports".\nEl titular de Mobilitat, qui ha afirmat que s'ha produït una "tempesta perfecta" amb la unió del Brexit, la pandèmia i l'època de nadal, "en la qual tradicionalment hi ha més tensió de mobilitat i més necessitat de transport de productes en tota Europa", ha assenyalat que el departament que dirigeix "ha mantingut contacte directe i continuat amb el sector per a estar al corrent de com avança la situació".\n"Com Generalitat ens hem posat al seu costat, hem tingut contactes amb l'Ambaixada del Regne Unit a Espanya, amb el Ministeri d'Afers exteriors, Unió Europea i Cooperació i amb el Ministeri de Transports, Mobilitat i Agenda Urbana, que hui mateix, -ha anunciat el conseller-, publicarà una ordre que permetrà la flexibilització d'horaris de conducció per a afavorir el retorn progressiu dels transportistes quan es desbloquege la situació de col·lapse".\nAixí, l'Executiu valencià s'ha posat a la disposició del sector i els seus treballadors i treballadores i ha sol·licitat la coordinació dels països i institucions per a, en paraules del titular de Mobilitat, "desbloquejar i aclarir una situació molt complicada que ens perjudica a tots i especialment a les persones treballadores del transport".\nPer part dels assistents del sector a la trobada, des de FVET, que ha estat representada pel seu president, Carlos Prada de Conflent, i el seu secretari general, Carlos García, qui ha agraït l'interés i el suport de la Generalitat i ha reivindicat la necessitat de coordinació i resposta ràpida per part de les autoritats franceses davant el desemparament i la desinformació que pateixen els transportistes bloquejats.\nFinalment, José Ramón Mazo, representant de l'empresa Transports Mall, ha destacat "la incertesa" existent entre els companys i companyes del sector, ha lamentat "la pràctica impossibilitat" que els treballadors atrapats puguen arribar a casa per Nadal i ha quantificat en 2 milions d'euros les pèrdues ocasionades per la situació.\nReconeixement d'un sector essencial\nArcadi España ha reflexionat sobre la importància del sector del transport per carretera, que ha valorat com "un sector econòmic fonamental en la Comunitat Valenciana" i del qual ha recordat que "en el moment més dur de la pandèmia, en l'estat d'alarma, va tindre un paper fonamental per al trasllat, a vegades altruista, de material sanitari per als nostres hospitals i centres sanitaris".\n"És un sector imprescindible per les oportunitats de treball que crea i per la cobertura que realitza de les necessitats del conjunt de la societat i, per això, hem de dignificar-lo, secundar-lo i convocar al seu reconeixement per part de la ciutadania", ha conclòs Espanya.